[bookmark: _GoBack]15.06.2018.  Nr.10.1-6/7-1/780

Labdien,

[bookmark: OLE_LINK3]            Finanšu ministrija ir atbilstoši kompetencei izskatījusi Veselības ministrijas precizēto informatīvā ziņojuma projektu “Par situāciju cilvēkiem paredzēto zāļu ievešanas un izvešanas kontrolē un uzraudzībā”, tam pievienoto Ministru kabineta sēdes protokollēmuma projektu (VSS-396) un informē, ka neatbalsta to tālāko virzību un uztur Finanšu ministrijas 2018.gada 16.maija atzinumā Nr.12/A-7/2226 izteiktos iebildumus. 
Vienlaikus ierosinām precizēt Ministru kabineta sēdes protokollēmuma projekta nosaukumā vārdus “zāļu ieviešanas”, aizstājot tos ar vārdiem “zāļu ievešanas”.
            Papildus vēršam uzmanību, ka Zemkopības ministrija ir publiski paudusi ziņas par to, ka ir vēlme importa zāļu atbilstības normatīvo aktu prasībām kontroles uzticēt Valsts ieņēmumu dienesta Muitas pārvaldei (LETA 30.05.2018. publikācija “Importa zāļu atbilstības normatīvo aktu prasībām kontroli vēlas uzticēt VID Muitas pārvaldei”), kas var maldināt gan valsts institūcijas, gan komersantus, jo satur nepatiesu informāciju attiecībā uz zāļu kontrolē iesaistīto dienestu funkciju dublēšanos, kā arī attiecībā uz muitas tiesību aktos noteikto muitas dienestu kompetenci.
Atvainojamies, ka sniedzam atbildi vēlāk par piecām darba dienām.

